Document ID: /fineweb-2-swissfilter-quality_10-filterrobots/filtered/01554.jsonl.gz/21

Укратко
Већина игрица и програма су скупи. Зато их неки људи неовлашћено репродукују како не би морали да их плате. Међутим, та пракса је веома ризична јер пиратски програми и игрице могу да садрже злонамјеран софтвер или неке друге компјутерске вирусе. Абдејти за такве игрице и програме, који вам гарантују сигурност, у већини случајева не могу да се инсталирају код пиратске верзије. Исто важи и за "генератор серијског броја" који, код демо верзије програма, омогућава приступ свим својим функцијама генеришући радни лажни број за активирање програма.
Сви ти мали програми, наизглед безазлени, често представљају злонамјеран софтвер. Једноставно правило: избјегавајте пиратерију, чак и ако сте маг за компјутере.
У сваком случају, побрините се да имате ажуриран антивирусни програм и прије свега редовно правите резервну копију података. Резервну копију података чувајте на екстерном диску или у "облаку".
Савјети
- Прије него што ишта преузмете с интернета, запитајте се да ли је давалац услуге безбједан, посебно ако није званични добављач тог програма.
- Не преузимајте незваничну или "крековану" верзију програма, јер постоји велики ризик од вируса или злонамјерног софтвера.
- Бесплатне програме или програме отвореног кода преузимајте са GitHuba или препоручене платформе за размјену отвореног кода.
- Редовно ажурирајте антивирусни програм.
- Редовно правите резервну копију података. У случају било каквих проблема, то је једини начин да брзо вратите компјутер или мобилни уређај у претходно стање.